
ΤΕΥΧΟΣ ΔΕΥΤΕΡΟ 


Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός ωρών υπερωριακής απασχόλησης 
στο προσωπικό Δακοκτονίας για το Β' εξάμηνο 
έτους 2017. 

2 

Ίδρυση Μονάδας Αγγειακών Εγκεφαλικών Επει¬ 
σοδίων στην Παθολογική Κλινική του Τμήματος 
Ιατρικής της Σχολής Επιστημών Υγείας του Πανε¬ 
πιστημίου Θεσσαλίας. 

3 

Ίδρυση Μονάδας Αυξημένης Αντιμετώπισης Βα¬ 
ρέων Παθολογικών Ασθενών στην Παθολογική 
Κλινική του Τμήματος Ιατρικής της Σχολής Επι¬ 
στημών Υγείας του Πανεπιστημίου Θεσσαλίας. 

4 

Ίδρυση Μονάδας με την επωνυμία Κέντρο Σπανί¬ 
ων Παθήσεων (με έμφαση στην Αυτοάνοση Ηπα- 
τίτιδα) στην Παθολογική Κλινική του Τμήματος 
Ιατρικής της Σχολής Επιστημών Υγείας του Πανε¬ 
πιστημίου Θεσσαλίας. 


ΔΙΟΡΘΩΣΕΙΣ ΣΦΑΛΜΑΤΩΝ 

5 

Διόρθωση σφαλμάτων στην αριθμ. 2421.6-11 / 
62237/2017 απόφαση του Υπουργού Ναυτιλίας 
και Νησιωτικής Πολιτικής, που δημοσιεύθηκε στο 
ΦΕΚ 3081 /τ.Β'/6.9.2017. 

6 

Διόρθωση σφάλματος στην αριθμ. Φ.10457/2015/ 
0012927/24.08.2017 απόφαση του Συντονι¬ 
στή Αποκεντρωμένης Διοίκησης Μακεδονίας 
- Θράκης, που δημοσιεύθηκε στο ΦΕΚ 3111 /τ. 
Β78.9.2017. 


ΑΠΟΦΑΣΕΙΣ 

Αριθμ. 238032/19844 (1) 

Καθορισμός ωρών υπερωριακής απασχόλησης 
στο προσωπικό Δακοκτονίας για το Β' εξάμηνο 
έτους 2017. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

Ι.Τις διατάξεις του ν. 3852/2010 (ΦΕΚ 87 Α') «Νέα αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - πρόγραμμα Καλλικράτης» 

2. Την αριθ. πρωτ. 248595/27-12-2016 απόφαση του 
Γενικού Γραμματέα Αποκέντρωσης Διοίκησης Πελοπόν¬ 
νησου, Δυτικής Ελλάδας και Ιονίου «Τροποποίηση του 
Οργανισμού Εσωτερικής Υπηρεσίας της Περιφέρειας 
Δυτικής Ελλάδας» η οποία δημοσιεύθηκε στο ΦΕΚ4309/ 
Β/30-12-2016. 

3. Το άρθρο 10 του ν. 2732/1999 (ΦΕΚ 154 Α'). 

4. Το άρθρο 6 του ν. 3833/2010 (ΦΕΚ 40 Α'). 

5. Το άρθρο 25 παρ. 7 του ν. 2738/1999 (ΦΕΚ 180 Α'). 

6. Το άρθρο 16 του ν. 3205/2003 (ΦΕΚ 297 Α'). 

7. Το αριθ. πρωτ. 12749/138464/9-12-2016 έγγραφο 
του Υπουργείου Αγροτικής Ανάπτυξης και Τροφίμων, 
(Δ/νση Προστασίας Φυτικής Παραγωγής) για την έναρξη 
του προγράμματος για το έτος 2017. 

8. Το άρθρο 20 του ν. 4354/2015 (ΦΕΚ 176 Α'). 

9. Την επιτακτική ανάγκη για υπερωριακή απασχό¬ 
ληση του εμπλεκομένου προσωπικού στο πρόγραμμα 
Δακοκτονίας 2017, τις απογευματινές ώρες καθώς και 
Κυριακές και αργίες, λόγω της φύσης του προγράμματος 
(άρθρο 10 ν. 2732/1999 ΦΕΚ 154 Α’30-7-1999). 

Τεύχος Β'3506/06.10.2017 


10. Την αριθ. πρωτ. 123877/24-5-2005 κοινή υπουρ¬ 
γική απόφαση των Υπουργών Οικονομίας και Οικονο¬ 
μικών και Αγροτικής Ανάπτυξης και Τροφίμων η οποία 
δημοσιεύθηκε στο ΦΕΚ 775/9-6-2005 σύμφωνα με την 
οποία η διάρκεια της δακικής περιόδου ορίζεται από 1 
Μαρτίου έως 31 Δεκεμβρίου κάθε χρόνου. 

11. Το αριθ. πρωτ. 183294/30-3-2010 έγγραφο του 
Υπουργείου Αγροτικής Ανάπτυξης και Τροφίμων σχετικά 
με υπερωριακή εργασία των Υπαλλήλων που ασχολού¬ 
νται με το πρόγραμμα δακοκτονίας. 

12. Τις με αριθ. πρωτ. 205739/7602/20-7-2017 
(ΑΔΑ: ΨΝΛΞ7Λ6-67Η) και 205734/7601/20-7-2017 
(ΑΔΑ:6Θ097Λ6-Ο1 Η) Αποφάσεις έγκρισης πίστωσης 
ύψους τεσσάρων χιλιάδων εξακοσίων ευρώ (4.600,00 
€) και δύο χιλιάδων ευρώ (2.000,00€) αντίστοιχα, όπως 
καταχωρήθηκαν με α/α 2236 και α/α 2237 στο Βιβλίο 
Εγκρίσεων και Εντολών Πληρωμής της Διεύθυνσης Οι¬ 
κονομικού και Δημοσιονομικού Ελέγχου της Π.Δ.Ε. και 
αφορά την δαπάνη υπερωριακών αποζημιώσεων υπαλ¬ 
λήλων Προγράμματος Δακοκτονίας. 

13. Την αριθ. πρωτ. 54313/4502/28-02-2017 (ΑΔΑ: 
672Υ7Λ6-ΓΤΟ) απόφαση Αντί περιφερειάρχη Ηλείας που 
ορίζει το προσωπικό Δακοκτονίας για το 2017. 

14. Την αριθ. πρωτ. 249042/30-12-2016 απόφαση του 
Ασκούντο καθήκοντα Γενικού Γραμματέα Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίων Νήσων, που δημοσιεύθηκε στο ΦΕΚ 4565/Β/ 
30-12-2016 «Καθορισμός ωραρίου εργασίας σε 24ωρη 
βάση καθώς και για Κυριακές και Εξαιρέσιμες ημέρεςτων 
υπαλλήλων που εργάζονται στις υπηρεσίες της Περιφέ¬ 
ρειας Δυτικής Ελλάδας για το έτος 2017». 

15. Την αριθ. πρωτ. 94748/8128/7-4-2017 (ΦΕΚ 1574/ 
Β/9-5-2017) απόφαση Περιφερειάρχη Δυτικής Ελλάδας 
περί καθορισμού ωρών υπερωριακής απασχόλησης στο 
προσωπικό Δακοκτονίας για το Α' εξάμηνο έτους 2017, 
αποφασίζουμε: 

Καθορίζουμε την υπερωριακή απασχόληση προσω¬ 
πικού που απασχολείται στο πρόγραμμα Δακοκτονίας 
2017 για το Β' εξάμηνο του 2017 ως κατωτέρω: 

α. Συντονιστής εργασιών - Διευθυντής δακοκτονίας 
απογευματινές ώρες μέχρι εκατόν είκοσι (120) και εξαι¬ 
ρέσιμες μέχρι ενενήντα έξι (96). 

β. Επόπτες δακοκτονίας απογευματινές ώρες μέχρι 
εκατόν είκοσι (120) και εξαιρέσιμες μέχρι ενενήντα έξι 
(96) για κάθε επόπτη. 

γ. Λογιστής απογευματινές ώρες μέχρι εκατόν είκοσι 
(120) και εξαιρέσιμες μέχρι ενενήντα έξι (96). 

δ. Γραμματέας απογευματινές ώρες μέχρι ογδόντα (80). 

Η κατανομή των απογευματινών και εξαιρέσιμων 
ωρών εργασίας ανά υπάλληλο, θα γίνει με απόφαση 
του Διευθυντή Αγροτικής Οικονομίας και Κτηνιατρικής 
της Π.Ε. Ηλείας, ανάλογα με τις υπηρεσιακές ανάγκες. 

Ο αριθμόςτων ωρών απογευματινής υπερωριακής με 
αμοιβή εργασίας ανά υπάλληλο, δεν μπορεί να υπερβαί¬ 
νει τις εκατόν είκοσι (120) ώρες και ενενήντα έξι (96) εξαι¬ 
ρέσιμες ώρες ανά εξάμηνο όπως ορίζει ο ν. 4354/2015 
άρθρο 20 παρ. 2. 

Η δαπάνη που θα προκληθεί θα αντιμετωπισθεί από 
τις εγκεκριμένες πιστώσεις έτους 2017 για το πρόγραμμα 


Δακοκτονίας, που έχουν αναπτυχθεί στον προϋπολο¬ 
γισμό της Περιφέρειας Δυτικής Ελλάδας. (Φορέας 295 
Κ.Α.Ε 5241.1) 

Διευκρινίζουμε ότι οι υπάλληλοι που έχουν οριστεί για 
υπερωριακή απασχόληση στο Πρόγραμμα Δακοκτονίας 
2017 δεν θα απασχοληθούν σε άλλη υπερωριακή απα¬ 
σχόληση της Υπη ρεσίας μέχρι το πέρας του έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 31 Αυγούστου 2017 
Ο Περιφερειάρχης 
ΑΠΟΣΤΟΛΟΣ ΚΑΤΣΙΦΑΡΑΣ 


Αριθμ. 12760/17/ΓΠ (2) 

Ίδρυση Μονάδας Αγγειακών Εγκεφαλικών Επει¬ 
σοδίων στην Παθολογική Κλινική του Τμήματος 
Ιατρικής της Σχολής Επιστημών Υγείας του Πα¬ 
νεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
258/Α78-12-2014), όπως αυτό αντικαταστάθηκε από το 
άρθρο 60 του ν. 4386/2016 (ΦΕΚ 83/11-5-2016, Α), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Το π.δ. 428/2-10-1993 (ΦΕΚ 181/6-10-1993, τ.Α') με 
το οποίο ιδρύθηκε η Παθολογική Κλινική τουΤμήματος 
Ιατρικής του Πανεπιστημίου Θεσσαλίας. 

3. Την αριθμ. Α1 α/8729/97/18-03-1998 (ΦΕΚ 332/ 
7-4-1998, τ.Β’) υπουργική απόφαση, με την οποία εγκα¬ 
ταστάθηκε η Παθολογική ΚλινικήτουΤμήματος Ιατρικής 
στο Πανεπιστημιακό Γενικό Νοσοκομείο Λάρισας. 

4. Τις αποφάσεις της Συνέλευσης του Τμήματος Ιατρι¬ 
κής (αριθμ. 4η/15.02.2017) και της Συγκλήτου του Πα¬ 
νεπιστημίου Θεσσαλίας (Συνεδρίαση 186/04-09-2017). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται στα πλαίσια της Πανεπιστημιακής Παθολογι¬ 
κής Κλινικής του Τμήματος Ιατρικής της Σχολής Επιστη¬ 
μών Υγείας του Πανεπιστημίου Θεσσαλίας Μονάδα με 
την επωνυμία «Μονάδα Αγγειακών Εγκεφαλικών Επεισο¬ 
δίων». Η εν λόγω Μονάδα αναπτύσσεται σε δύο κλίνες 
μέσα στα πλαίσιο των 44 κλινών της Πανεπιστημιακής 

Παθολογικής Κλινικήςτου Πανεπιστημίου Θεσσαλίας. Η 
εν λόγω Μονάδα έχει ως αντικείμενο την νοσηλεία ασθε¬ 
νών με οξύ αγγειακό εγκεφαλικό επεισόδιο οι οποίοι 
αποτελούν μια ιδιαίτερη ομάδα ασθενών που απαιτούν 
ολιστική αντιμετώπιση καθώς πρόκειται στην πολύ με¬ 
γάλη πλειοψηφία για ασθενείς με σημαντική συννοση- 
ρότητα και σύνθετα ιατρικά προβλήματα. Στο πλαίσιο 
αυτό, είναι απαραίτητη η παροχή εξειδικευμένης ιατρι¬ 
κής φροντίδας σε αυτούς τους ασθενείς η οποία μειώνει 
σημαντικά τη θνητότητα και την αναπηρία. 

Άρθρο 2 

Αποστολή 

Σε ετήσια βάση, στην Παθολογική Κλινική του Πανεπι¬ 
στημίου Θεσσαλίας νοσηλεύονται περίπου 200 ασθενείς 
με οξύ αγγειακό εγκεφαλικό επεισόδιο, οι οποίοι απο¬ 
τελούν την συντριπτική πλειοψηφία των ασθενών με 
οξύ αγγειακό εγκεφαλικό επεισόδιο που νοσηλεύονται 
συνολικά στο Πανεπιστημιακό Γενικό Νοσοκομείο Λά¬ 
ρισας. Οι ασθενείς με οξύ αγγειακό εγκεφαλικό επεισό¬ 
διο αποτελούν μια ιδιαίτερη ομάδα ασθενών οι οποίοι 
απαιτούν ολιστική αντιμετώπιση καθώς πρόκειται στην 
πολύ μεγάλη πλειοψηφία για ασθενείς με σημαντική 
συννοσηρότητα και σύνθετα ιατρικά προβλήματα. Στο 
πλαίσιο αυτό, είναι απαραίτητη η παροχή εξειδικευμέ- 
νης ιατρικής φροντίδας η οποία μειώνει σημαντικά την 
θνητότητα και την αναπηρία αυτών των ασθενών όπως 
έχουν αποδείξει πολυάριθμες κλινικές μελέτες. Συγκε¬ 
κριμένα, όλες οι σχετικές κατευθυντήριες οδηγίες των 
αντίστοιχων διεθνών επιστημονικών φορέων συστήνουν 
ότι οι ασθενείς με οξύ αγγειακό εγκεφαλικό επεισόδιο 
πρέπει να νοσηλεύονται σε μονάδες αγγειακών εγκεφα¬ 
λικών επεισοδίων (5 ϊγοΙ<θ. 2013;44:828-840). 

Η Παθολογική Κλινική διαθέτει εξειδικευμένο ιατρι¬ 
κό προσωπικό με πανεπιστημιακές σπουδές σε Πανε¬ 
πιστήμιο του Εξωτερικού στον τομέα των Αγγειακών 
Εγκεφαλικών Επεισοδίων και σχετική προϋπηρεσία σε 
Μονάδες Αγγειακών Εγκεφαλικών Επεισοδίων σε χώρες 
του Εξωτερικού. Επίσης, διαθέτει ιατρικό προσωπικό με 
βαθιά γνώση και μεγάλη διδακτική εμπειρία στην εξει- 
δικευμένη Υποστήριξη της Ζωής σε διάφορες κατηγο¬ 
ρίες βαρέως πασχόντων ασθενών. Στο πλαίσιο αυτό, η 
Παθολογική Κλινική παρέχει ήδη στους ασθενείς με οξύ 
ισχαιμικό εγκεφαλικό επεισόδιο την δυνατότητα ενδο¬ 
φλέβιας θρομβόλυσης καθώς επίσης και μια σειρά από 
θεραπευτικές και διαγνωστικές πράξεις με σκοπό την 
βελτίωση της κατάστασης των ασθενών αυτών. Επίσης, 
διαθέτει Φυσίατρο ο οποίος εξασφαλίζει την πρόσφορα 
άμεσης φυσιατρικής υποστήριξης και αποκατάστασης η 
οποία ξεκινά ήδη από την πρώτη ημέρα νοσηλείας των 
ασθενών και η οποία δύναται να μειώσει σημαντικά την 
μακροπρόθεσμη αναπηρία αυτών των ασθενών. Επίσης, 
στο πλαίσιο της Παθολογικής Κλινικής λειτουργεί ήδη 
Εξωτερικό Ιατρείο Παρακολούθησης και Αποκατάστα¬ 
σης Αγγειακών Συμβαμάτων στο οποίο παρακολουθού- 
νται ασθενείς με αγγειακό εγκεφαλικό επεισόδιο από 
Παθολόγο εξειδικευμένο στα Αγγειακά Εγκεφαλικά Επει¬ 
σόδια και από Φυσίατρο, κάτι το οποίο εξασφαλίζει την 
βέλτιστη δευτερογενή πρόληψη και αποκατάσταση των 


ασθενών με αγγειακό εγκεφαλικό επεισόδιο. Τέλος, η 
Παθολογική Κλινική διαθέτει ήδη τον απαραίτητο υλι- 
κοτεχνικό εξοπλισμό για την νοσηλεία ασθενών με αγ¬ 
γειακό εγκεφαλικό επεισόδιο όπως ιηοηίΐοΐ'5 συνεχούς 
καταγραφής των ζωτικών σημείων των ασθενών (μεταξύ 
άλλων αρτηριακή πίεση, καρδιακή και αναπνευστική 
συχνότητα, ηλεκτροκαρδιογράφημα, κορεσμός της αι¬ 
μοσφαιρίνης σε οξυγόνο), αντλίες συνεχούς χορήγησης 
υγρών, αναλυτή αερίων αίματος και απινιδιστή. 

Στο πλαίσιο αυτό, η λειτουργία της Μονάδας Αγγεια¬ 
κών Εγκεφαλικών Επεισοδίων στην Πανεπιστημιακή Πα¬ 
θολογική Κλινική κρίνεται ιδιαιτέρως απαραίτητη καθώς 
βελτιστοποιεί τη λειτουργία της και αποβαίνει ωφέλιμη 
για τους νοσηλευόμενους ασθενείς και εν τέλει για την 
δημόσια υγεία. 

Άρθρο 3 

Προσωπικό 

Το προσωπικό της Μονάδας απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικεί¬ 
ου Τμήματος με συγγενή γνωστικά αντικείμενα που η 
ειδικότητά τους σχετίζεται με την αποστολή και τα γνω¬ 
στικά αντικείμενα που καλύπτει η Μονάδα όπως αυτά 
περιγράφονται στο άρθρο 1 της παρούσας Πρυτανικής 
Πράξης καθώς και από μέλη ΕιδικούΤεχνικού Εργαστη¬ 
ριακού Προσωπικού (ΕΤΕΠ), Εργαστηριακού Διδακτικού 
Προσωπικού (ΕΔΙΠ) και λοιπό επιστημονικό, διδακτικό, 
τεχνικό και διοικητικό προσωπικό που τοποθετείται σε 
αυτό σύμφωνα με τις κείμενες διατάξεις. 

Συγκεκριμένα, η Παθολογική Κλινική διαθέτει εξειδι- 
κευμένο ιατρικό προσωπικό με πανεπιστημιακές σπου¬ 
δές σε Πανεπιστήμιο του Εξωτερικού στον τομέα των 
Αγγειακών Εγκεφαλικών Επεισοδίων και σχετική προϋ¬ 
πηρεσία σε Μονάδες Αγγειακών Εγκεφαλικών Επεισο¬ 
δίων σε χώρες του Εξωτερικού. Επίσης, διαθέτει ιατρι¬ 
κό προσωπικό με βαθιά γνώση και μεγάλη διδακτική 
εμπειρία στην εξειδικευμένη Υποστήριξη της Ζωής σε 
διάφορες κατηγορίες βαρέως πασχόντων ασθενών. Στο 
πλαίσιο αυτό, η Παθολογική Κλινική παρέχει ήδη στους 
ασθενείς με οξύ ισχαιμικό εγκεφαλικό επεισόδιο την δυ¬ 
νατότητα ενδοφλέβιας θρομβόλυσης καθώς επίσης και 
μια σειρά από θεραπευτικές και διαγνωστικές πράξεις 
με σκοπό την βελτίωση της κατάστασης των ασθενών 
αυτών. Επίσης, διαθέτει Φυσίατρο ο οποίος εξασφαλίζει 
την πρόσφορα άμεσης φυσιατρικής υποστήριξης και 
αποκατάστασης η οποία ξεκινά ήδη από την πρώτη 
ημέρα νοσηλείας των ασθενών και η οποία δύναται να 
μειώσει σημαντικά την μακροπρόθεσμη αναπηρία αυ¬ 
τών των ασθενών. 

Άρθρο 4 

Διοίκηση -Αρμοδιότητες 

1. Η Μονάδα διευθύνεται από τον Διευθυντή που είναι 
μέλος του Διδακτικού Ερευνητικού Προσωπικού (ΔΕΠ) 
του οικείουΤμήματος, διαθέτει διοικητικά και οργανωτι¬ 
κά προσόντα καθώς και ουσιαστικές γνώσεις και εμπει¬ 
ρία στον γνωστικό τομέα της Παθολογίας και ορίζεται με 
τη διαδικασία της παραγράφου 22 του άρθρου 28 του 
ν. 2083/1992 και του π.δ. 46/1989, όπως αυτές ισχύουν 
σύμφωνα με την παρ. 1 του άρθρου 4 του ν. 4076/2012. 

2.0 Διευθυντής ασκεί τις αρμοδιότητες που ορίζει το 
άρθρο 7 του ν. 1268/1982, όπως τροποποιήθηκε με τις 
διατάξεις του άρθρου 13 παρ. 22γ.του ν. 3149/2003, με¬ 
ταξύ των οποίων περιλαμβάνονται η ευθύνη της εύρυθ¬ 
μης λειτουργίας της Μονάδας, ο συντονισμός του διδα¬ 
κτικού (προπτυχιακού - μεταπτυχιακού) και ερευνητικού 
έργου της Μονάδας, ο καθορισμός και η εφαρμογή της 
γενικής πολιτικής και της υλοποίησης των στόχων της, 
ο ορισμός των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου, 
λογοδοτεί δε στη Γενική Συνέλευση και τον Πρόεδρο 
του Τμήματος. 

Άρθρο 5 

Εγκατάσταση -Λειτουργία 

Στην Πανεπιστημιακή Παθολογική Κλινική τουΤμήμα- 
τος Ιατρικής του Πανεπιστημίου Θεσσαλίας νοσηλεύο¬ 
νται ήδη ασθενείς με Αγγειακό Εγκεφαλικό Επεισόδιο. 
Επομένως για την νέα Μονάδα δεν θα απαιτηθούν νέοι 
χώροι καθώς αυτή θα αναπτυχθεί στους ήδη υπάρχοντες 
χώρους της Παθολογικής Κλινικής Π.Θ. εντός του Πανε¬ 
πιστημιακού Γενικού Νοσοκομείου Λάρισας. 

Η στελέχωση της Μονάδας Αγγειακών Εγκεφαλικών 
Επεισοδίων θα γίνει μέσω του ήδη υπάρχοντος προσω¬ 
πικού της Πανεπιστημιακής Παθολογικής Κλινικής του 
Τμήματος Ιατρικής του Πανεπιστημίου Θεσσαλίας. 

Η Παθολογική Κλινική διαθέτει εξειδικευμένο ιατρι¬ 
κό προσωπικό με πανεπιστημιακές σπουδές σε Πανε¬ 
πιστήμιο του Εξωτερικού στον τομέα των Αγγειακών 
Εγκεφαλικών Επεισοδίων και σχετική προϋπηρεσία σε 
Μονάδες Αγγειακών Εγκεφαλικών Επεισοδίων σε χώρες 
του Εξωτερικού. Επίσης, διαθέτει ιατρικό προσωπικό με 
βαθιά γνώση και μεγάλη διδακτική εμπειρία στην εξει- 
δικευμένη Υποστήριξη της Ζωής σε διάφορες κατηγο¬ 
ρίες βαρέως πασχόντων ασθενών. Στο πλαίσιο αυτό, η 
Παθολογική Κλινική παρέχει ήδη στους ασθενείς με οξύ 
ισχαιμικό εγκεφαλικό επεισόδιο την δυνατότητα ενδο¬ 
φλέβιας θρομβόλυσης καθώς επίσης και μια σειρά από 
θεραπευτικές και διαγνωστικές πράξεις με σκοπό την 
βελτίωση της κατάστασης των ασθενών αυτών. Επίσης, 
διαθέτει Φυσίατρο ο οποίος εξασφαλίζει την πρόσφορα 
άμεσης φυσιατρικής υποστήριξης και αποκατάστασης η 
οποία ξεκινά ήδη από την πρώτη ημέρα νοσηλείας των 
ασθενών και η οποία δύναται να μειώσει σημαντικά την 
μακροπρόθεσμη αναπηρία αυτών των ασθενών. 

Η Μονάδα Αγγειακών Εγκεφαλικών θα λειτουργεί στα 
πλαίσια της Πανεπιστημιακής Παθολογικής Κλινικής 
του Τμήματος Ιατρικής του Πανεπιστημίου Θεσσαλίας 
και υπό τη διεύθυνση του Διευθυντή της Παθολογικής 
Κλινικής και του Ομώνυμου Ερευνητικού Εργαστηρίου 
(μέλος του Διδακτικού Ερευνητικού Προσωπικού του 
Τμήματος Ιατρικής). Ο διευθυντής έχει τις αρμοδιότη¬ 
τες που ορίζονται στο άρθρο 7 του ν. 1268/1982 μεταξύ 
των οποίων περιλαμβάνεται και ο ορισμός υπευθύνου 
για τη συγκεκριμένη Μονάδα Αγγειακών Εγκεφαλικών 
Επεισοδίων. Συνεπώς, για τη στελέχωση της μονάδας 
δεν θα απαιτηθεί καμία πρόσθετη δαπάνη για αμοιβή 
προσωπικού. 


Η υλικοτεχνική υποδομή υπάρχει ήδη και χρησιμο¬ 
ποιείται στα πλαίσια λειτουργίας της Πανεπιστημιακής 
Παθολογικής Κλινικής του Τμήματος Ιατρικής του Πα¬ 
νεπιστημίου Θεσσαλίας. Συγκεκριμένα, η Παθολογική 
Κλινική διαθέτει ιτιοηίΐοι^ συνεχούς καταγραφής των 
ζωτικών σημείων των ασθενών (μεταξύ άλλων αρτηρι¬ 
ακή πίεση, καρδιακή και αναπνευστική συχνότητα, ηλε¬ 
κτροκαρδιογράφημα, κορεσμός της αιμοσφαιρίνης σε 
οξυγόνο), αντλίες συνεχούς χορήγησης υγρών, αναλυτή 
αερίων αίματος και απινιδιστή. 

Τα απαιτούμενα αναλώσιμα υλικά είναι αυτά που 
χρησιμοποιούνται στην Πανεπιστημιακή Παθολογική 
Κλινική τουΤμήματος Ιατρικήςτου Πανεπιστημίου Θεσ¬ 
σαλίας. 

Άρθρο 6 

Έσοδα 

Τα έσοδα της Μονάδας προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων 

2) Τη διάθεση ερευνητικών ή εν γένει επιστημονικών 
προϊόντων 

3) Την παροχή υπηρεσιών σύμφωνα με το άρθρο 3 
παρ.3 του π.δ. 159/1984 (Α’53) 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς της Μονάδας. 

Άρθρο 7 

Τηρούμενα Βιβλία 

Για τις ανάγκες της Μονάδας τηρούνται τα ακόλουθα 
βιβλία και στοιχεία (σε ψηφιακή ή/και έντυπη μορφή): 

• Βιβλίο εξοπλισμού και αναλωσίμων 

■ Πρωτόκολλα εισερχόμενης - εξερχόμενης αλληλο- 
γραφίας/εγγράφων 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Αρχείο ερευνητικών προγραμμάτων 

• Κατάλογος επιστημονικών βιβλίων και περιοδικών 

• Βιβλίο μεταβολών προσωπικού 

• Βιβλίο επιστημονικής δραστηριότητας 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
σε αναλογική ή ψηφιακή μορφή. 

Άρθρο 8 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Σεπτεμβρίου 2017 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

Αριθμ. 12757/17/ΓΠ (3) 

Ίδρυση Μονάδας Αυξημένης Αντιμετώπισης Βα¬ 
ρέων Παθολογικών Ασθενών στην Παθολογική 
Κλινική του Τμήματος Ιατρικής της Σχολής Επι¬ 
στημών Υγείας του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
258/Α78-12-2014), όπως αυτό αντί καταστάθηκε από το 
άρθρο 60 του ν. 4386/2016 (ΦΕΚ 83/11 -5-2016, Α’), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Το π.δ. 428/2-10-1993 (ΦΕΚ 181/6-10-1993, τ.Α') με 
το οποίο ιδρύθηκε η Παθολογική Κλινική του Τμήματος 
Ιατρικής του Πανεπιστημίου Θεσσαλίας. 

3. Την αριθμ. Α1 α/8729/97/18-03-1998 (ΦΕΚ 332/ 
7-4-1998, τ.Β') υπουργική απόφαση, με την οποία εγκα¬ 
ταστάθηκε η Παθολογική Κλινική τουΤμήματος Ιατρικής 
στο Πανεπιστημιακό Γενικό Νοσοκομείο Λάρισας. 

4. Τις αποφάσεις της Συνέλευσης του Τμήματος Ιατρι¬ 
κής (αριθμ. 4η/15.02.2017) και της Συγκλήτου του Πα¬ 
νεπιστημίου Θεσσαλίας (Συνεδρίαση 186/04-09-2017). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται στην Παθολογική Κλινική τουΤμήματος Ια¬ 
τρικής της Σχολής Επιστημών Υγείαςτου Πανεπιστημίου 
Θεσσαλίας Μονάδα Αυξημένης Αντιμετώπισης Βαρέων 
Παθολογικών Ασθενών (ΜΑΑΒΠΑ). Η ειδική μονάδα στα 
πλαίσια της Παθολογικής Κλινικής καλύπτει διδακτικές, 
ερευνητικές και νοσηλευτικές ανάγκες στο γνωστικό 
αντικείμενο της Παθολογίας. Έχει ως αντικείμενο δρα¬ 
στηριότητας την παρακολούθηση και αντιμετώπιση 
ασθενών που βρίσκονται σε κρίσιμη κατάσταση υγείας, 
αλλά δεν χρήζουν αντιμετώπισης σε Μονάδα Εντατικής 
Θεραπείας (ΜΕΘ). Η λειτουργία της ΜΑΑΒΠΑ επιτρέπει 
τη στενή παρακολούθηση των ζωτικών σημείων των 
ασθενών, την αυστηρή ρύθμιση υγρών και ηλεκτρο¬ 
λυτών όπου αυτή χρειάζεται και επιπλέον την ασφαλή 
πραγματοποίηση διαφόρων επεμβατικών πράξεων, 
όπως η τοποθέτηση κεντρικών φλεβικών και αρτηρια¬ 
κών καθετήρων, η βιοψία ήπατος, η παροχέτευση βιολο¬ 
γικών υγρών (όπως ασκιτικό και πλευριτικό), και άλλες. 

Άρθρο 2 
Αποστολή 

Η Μονάδα Αυξημένης Αντιμετώπισης Βαρέων Παθολο¬ 
γικών Ασθενών (ΜΑΑΒΠΑ) στα πλαίσια της Πανεπιστημι¬ 
ακής Παθολογικής Κλινικής του Τμήματος Ιατρικής του 
Πανεπιστημίου Θεσσαλίας έχει ως αποστολή: 


α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής του Πανεπιστημίου Θεσ¬ 
σαλίας στα θέματα Παθολογίας καθώς και την ανάπτυξη 
προγραμμάτων διδασκαλίας και τη διεξαγωγή βασικής 
και εφαρμοσμένης έρευνας σε θέματα συναφή με το 
αντικείμενο της Παθολογίας. 

β) Την εξυπηρέτηση και κάλυψη διαφόρων κοινωνι¬ 
κών και νοσηλευτικών αναγκών όταν και όποτε ζητείται 
συγκεκριμένη συνδρομή, που ανήκει σε θέματα Παθο¬ 
λογίας. 

γ)Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

δ) Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα, τα οποία έχουν ως 
αντικείμενο δραστηριότητας την αυξημένη αντιμετώπι¬ 
ση ασθενών με κρίσιμη κατάσταση υγείας όπως αναφέ- 
ρονται στο άρθρο 1. 

ε) Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

στ)Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα και 
ερευνητικά κέντρα της ημεδαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων, εκθέσεων καθώς και την πραγματοποίηση 
δημοσιεύσεων και εκδόσεων με σκοπό την ενημέρωση 
του ιατρικού και λοιπού προσωπικού. 

Άρθρο 3 
Προσωπικό 

Η Μονάδα Αυξημένης Αντιμετώπισης Βαρέων Παθολο¬ 
γικών Ασθενών (ΜΑΑΒΠΑ) στα πλαίσια της Πανεπιστημι¬ 
ακής Παθολογικής Κλινικής του Τμήματος Ιατρικής του 
Πανεπιστημίου Θεσσαλίας στελεχώνεται από ιατρικό και 
λοιπό προσωπικό που υπηρετεί ήδη στο Τμήμα Ιατρικής 
και στο Πανεπιστημιακό Γενικό Νοσοκομείο Λάρισας, 
όπου εγκαθίσταται και λειτουργεί. Το ιατρικό προσωπικό 
της αποτελείται από το Διευθυντή της Πανεπιστημια¬ 
κής Παθολογικής Κλινικής του Τμήματος Ιατρικής του 
Πανεπιστημίου Θεσσαλίας και τα μέλη του Διδακτικού 
Ερευνητικού Προσωπικού (ΔΕΠ) τουΤμήματος Ιατρικής, 
που η επιστημονική ενασχόλησή τους εμπίπτει στα δι¬ 
δακτικά, ερευνητικά και κλινικά ενδιαφέροντα της Πα¬ 
θολογικής Κλινικής του Τμήματος Ιατρικής του Πανεπι¬ 
στημίου Θεσσαλίας.Το προσωπικό αυτό συμπληρώνεται 
από ειδικευόμενους και ειδικευμένους ιατρούς.Το λοιπό 
προσωπικό περιλαμβάνει μέλη του ΕιδικούΤεχνικού Ερ¬ 
γαστηριακού Προσωπικού (Ε.Τ.Ε.Π), μέλη του Ειδικού 
Εκπαιδευτικού Προσωπικού (Ε.Ε.Π.), μέλη του Εργαστη¬ 
ριακού Διδακτικού Προσωπικού (Ε.ΔΙ.Π), νοσηλευτές και 
μέλη του λοιπού παραϊατρικού καθώς και διοικητικού 
προσωπικού, του οποίου το έργο καθορίζεται σύμφωνα 
με τις εκάστοτε ανάγκες της κλινικής. Η τοποθέτηση στην 
οικεία κλινική των μελών ΔΕΠ και των μελών Ε.Τ.Ε.Π., 
Ε.Ε.Π. και Ε.ΔΙ.Π γίνεται με τη διαδικασία του άρθρου 4 
παρ. 1 (δ) του ν. 2083/1992, ενώ των υπολοίπων μελών 
με τη διαδικασία που ορίζεται στον οργανισμό του νο¬ 
σοκομείου στο οποίο εγκαθίστανται. 

Άρθρο 4 

Διοίκηση - Αρμοδιότητες 

1. Η Μονάδα Αυξημένης Αντιμετώπισης Βαρέων Πα¬ 
θολογικών Ασθενών (ΜΑΑΒΠΑ) της Πανεπιστημιακής 
Παθολογικής ΚλινικήςτουΤμήματος Ιατρικήςτου Πανε¬ 
πιστημίου Θεσσαλίας διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π) του Τμήματος 
Ιατρικής (Διευθυντή της Πανεπιστημιακής Παθολογικής 
Κλινικής) και ορίζεται με τις διατάξεις του άρθρου 28 του 
ν. 2083/1992, όπως τροποποιήθηκε με το άρθρο 1 παρ. 
12 του ν. 2183/1994 (ΑΊ8). 

2. Ο διευθυντής έχει τις αρμοδιότητες που ορίζονται 
στο άρθρο 7 του ν.1268/1982 μεταξύ των οποίων πε¬ 
ριλαμβάνονται η κατάρτιση και η υποβολή στη Γενική 
Συνέλευση του Τμήματος Ιατρικής, του ετήσιου προ¬ 
γράμματος λειτουργίας για τις διδακτικές και ερευνη¬ 
τικές δραστηριότητες της κλινικής και η μέριμνα για 
την εφαρμογή του, η μέριμνα για την υλοποίηση των 
αποφάσεων του Διοικητικού Συμβουλίου και της Επι¬ 
στημονικής Επιτροπής του νοσοκομείου στο οποίο λει¬ 
τουργεί η κλινική για την παροχή νοσηλευτικού έργου, η 
μέριμνα για τη στελέχωση και την οικονομική διαχείριση 
των εσόδων της κλινικής, η μέριμνα για την υποβολή του 
ετήσιου απολογισμού των δραστηριοτήτων, ο ορισμός 
των υπευθύνων για τις ειδικές μονάδες για τα αναλώσι¬ 
μα και για τον κινητό εξοπλισμό και η υπογραφή κάθε 
εξερχόμενου εγγράφου. 

Άρθρο 5 

Εγκατάσταση - Λειτουργία 

1. Η Μονάδα Αυξημένης Αντιμετώπισης Βαρέων Πα¬ 
θολογικών Ασθενών (ΜΑΑΒΠΑ) της Πανεπιστημιακής 
Παθολογικής ΚλινικήςτουΤμήματος Ιατρικήςτου Πανε¬ 
πιστημίου Θεσσαλίας εγκαθίστανται σε νοσοκομείο της 
οικείας υγειονομικής περιφέρειας με τη διαδικασία του 
άρθρου 13 του ν. 1397/1983 (Α' 143). Στο χώρο εγκατά¬ 
στασης υπάρχει πινακίδα με τον τίτλο της κλινικής και 
το ονοματεπώνυμο του Διευθυντή. 

2. Το ωράριο εργασίαςτου προσωπικού είναι σύμφωνα 
με τις ισχύουσες διατάξεις, όπως αυτό προβλέπεται για 
κάθε κατηγορία. 

3. Ο Διευθυντής έχει την ευθύνη για την εν γένει λει¬ 
τουργία της κλινικής και της Μονάδας Αυξημένης Αντιμε¬ 
τώπισης Βαρέων Παθολογικών Ασθενών, τη χρησιμοποί¬ 
ηση οργάνων και υλικών και την παραμονή εργαζομένων 
σε χώρους όπου πραγματοποιούνται πειραματικές ερ¬ 
γασίες. Ο διευθυντής ενημερώνεται για κάθε ερευνητική 
πειραματική εργασία πριν από τη διεξαγωγή της και κα¬ 
θορίζει την προτεραιότητα χρήσης οργάνων και χώρων 
όταν δεν υπάρχει ήδη σχετική απόφαση. 

4. Με την εισήγηση του διευθυντή στα αρμόδια όργα¬ 
να είναι δυνατή η πρόσκληση διακεκριμένων επιστημό¬ 
νων σε τομείς σχετικούς με τις διδακτικές ερευνητικές και 
νοσηλευτικές δραστηριότητες της κλινικής. 

Άρθρο 6 

Έσοδα 

Τα έσοδα της Μονάδας Αυξημένης Αντιμετώπισης Βα¬ 
ρέων Παθολογικών Ασθενών (ΜΑΑΒΠΑ) στα πλαίσια της 


Πανεπιστημιακής Παθολογικής ΚλινικήςτουΤμήματος 
Ιατρικής του Πανεπιστημίου Θεσσαλίας προέρχονται 
από: 

α)Την εκτέλεση ερευνητικών προγραμμάτων είτε για 
ίδιο λογαριασμό ή για λογαριασμό τρίτων. 

β)Τη διάθεση ερευνητικών ή εν γένει επιστημονικών 
προϊόντων. 

γ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

δ) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο για τους σκοπούς της 
κλινικής. 

Άρθρο 7 

Τηρούμενα Βιβλία 

1. Τα βιβλία και στοιχεία που τηρούνται από τη Μο¬ 
νάδα Αυξημένης Αντιμετώπισης Βαρέων Παθολογικών 
Ασθενών (ΜΑΑΒΠΑ) στα πλαίσια της Πανεπιστημιακής 
Παθολογικής ΚλινικήςτουΤμήματος Ιατρικήςτου Πανε¬ 
πιστημίου Θεσσαλίας είναι τα εξής: 

- Πρωτόκολλο εισερχόμενης - εξερχόμενης αλληλο¬ 
γραφίας 

- Βαθμολόγιο φοιτητών 

- Αρχείο ασθενών 

- Φάκελος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και 
οργάνων 

- Βιβλίο επιστημονικής δραστηριότητας 

- Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 8 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Βόλος, 12 Σεπτεμβρίου 2017 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 


Αριθμ. 12754/17/ΓΠ (4) 

Ίδρυση Μονάδας με την επωνυμία Κέντρο Σπανί¬ 
ων Παθήσεων (με έμφαση στην Αυτοάνοση Ηπα- 
τίτιδα) στην Παθολογική Κλινική του Τμήματος 
Ιατρικής της Σχολής Επιστημών Υγείας του Πα¬ 
νεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
258/Α78-12-2014), όπως αυτό αντί καταστάθηκε από το 
άρθρο 60 του ν. 4386/2016 (ΦΕΚ 83/11-5-2016, Α'), με 

το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Το π.δ. 428/2-10-1993 (ΦΕΚ 181/6-10-1993, τ.Α') με 
το οποίο ιδρύθηκε η Παθολογική Κλινική του Τμήματος 
Ιατρικής του Πανεπιστημίου Θεσσαλίας. 

3. Την αριθμ. Α1 α/8729/97/18-03-1998 (ΦΕΚ 332/ 
7-4-1998,τ.Β') υπουργική απόφαση, με την οποία εγκα¬ 
ταστάθηκε η Παθολογική Κλινική τουΤμήματος Ιατρικής 
στο Πανεπιστημιακό Γενικό Νοσοκομείο Αάρισας. 

4. Τις αποφάσεις της Συνέλευσης του Τμήματος Ιατρι¬ 
κής (αριθμ. 4η/15.02.2017) και της Συγκλήτου του Πα¬ 
νεπιστημίου Θεσσαλίας (Συνεδρίαση 186/04-09-2017). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται στην Παθολογική Κλινική τουΤμήματος Ια¬ 
τρικής της Σχολής Επιστημών Υγείας του Πανεπιστη¬ 
μίου Θεσσαλίας Μονάδα με την επωνυμία «Κέντρο 
Σπανίων Παθήσεων (Αυτοάνοση Ηπατίτιδα)». Η ειδική 
μονάδα στα πλαίσια της Παθολογικής Κλινικής καλύπτει 
διδακτικές, ερευνητικές και νοσηλευτικές ανάγκες στο 
γνωστικό αντικείμενο της Εσωτερικής Παθολογίας. Έχει 
ως αντικείμενο δραστηριότητας τη μελέτη Σπανίων 
Παθήσεων με έμφαση στη μελέτη της Αυτοάνοσης 
Ηπατίτιδας. 

Άρθρο 2 
Αποστολή 

Η Μονάδα με την επωνυμία «Κέντρο Σπανίων Παθή¬ 
σεων (Αυτοάνοση Ηπατίτιδα) στα πλαίσια Παθολογικής 
Κλινικής» έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής του Πανεπιστημίου Θεσσα¬ 
λίας στα θέματα Σπάνιων Παθήσεων με ιδιαίτερη έμφα¬ 
ση στην Αυτοάνοση Ηπατίτιδα, καθώς και την ανάπτυξη 
προγραμμάτων διδασκαλίας και τη διεξαγωγή βασικής 
και εφαρμοσμένης έρευνας σε θέματα συναφή με το 
αντικείμενο της Εσωτερικής Παθολογίας. 

β) Την εξυπηρέτηση διαφόρων κοινωνικών αναγκών 
όταν και όποτε ζητείται συγκεκριμένη συνδρομή, που 
ανήκει σε θέματα που άπτονται Σπάνιων Παθήσεων, 
όπως η Αυτοάνοση Ηπατίτιδα. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

δ) Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα, τα οποία έχουν ως 
αντικείμενο δραστηριότητας την πρόληψη και τη συ¬ 


ντηρητική θεραπεία Σπάνιων Παθήσεων, με ιδιαίτερη 
έμφαση στην Αυτοάνοση Ηπατίτιδα, όπως αναφέρονται 
στο άρθρο 1. 

ε)Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

στ)Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα και 
ερευνητικά κέντρα της ημεδαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων, εκθέσεων καθώς και την πραγματοποίηση 
δημοσιεύσεων και εκδόσεων με σκοπό την ενημέρωση 
του ιατρικού και λοιπού προσωπικού. 

Άρθρο 3 

Προσωπικό 

Το προσωπικό της Μονάδας με την επωνυμία Κέντρο 
Σπανίων Παθήσεων (με έμφαση στην Αυτοάνοση Ηπα¬ 
τίτιδα) της Παθολογικής Κλινικής απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικεί¬ 
ου Τμήματος με συγγενή γνωστικά αντικείμενα που η 
ειδικότητά τους σχετίζεται με την αποστολή και τα γνω¬ 
στικά αντικείμενα που καλύπτει η Μονάδα όπως αυτά 
περιγράφονται στο άρθρο 1 της παρούσας Πρυτανικής 
Πράξης καθώς και από μέλη ΕιδικούΤεχνικού Εργαστη¬ 
ριακού Προσωπικού (ΕΤΕΠ), Εργαστηριακού Διδακτικού 
Προσωπικού (ΕΔΙΠ) και λοιπό επιστημονικό, διδακτικό, 
τεχνικό και διοικητικό προσωπικό που τοποθετείται σε 
αυτό σύμφωνα με τις κείμενες διατάξεις. 

Άρθρο 4 

Διοίκηση - Αρμοδιότητες 

1. Η Μονάδα με την επωνυμία Κέντρο Σπανίων Παθή¬ 
σεων (με έμφαση στην Αυτοάνοση Ηπατίτιδα) της Πα¬ 
θολογικής Κλινικής διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του οικείου Τμήματος, διαθέτει διοικητικά και ορ¬ 
γανωτικά προσόντα καθώς και ουσιαστικές γνώσεις και 
εμπειρία στον γνωστικό τομέα Σπάνιες Παθήσεις στην 
Εσωτερική Παθολογία με έμφαση στην Αυτοάνοση Ηπα¬ 
τίτιδα και ορίζεται με τη διαδικασία της παραγράφου 22 
του άρθρου 28 του ν. 2083/1992 και του π.δ. 46/1989, 
όπως αυτές ισχύουν σύμφωνα με την παρ. 1 του άρθρου 
4 του ν. 4076/2012. 

2.0 Διευθυντής ασκεί τις αρμοδιότητες που ορίζει το 
άρθρο 7 του ν. 1268/82, όπως τροποποιήθηκε με τις δια¬ 
τάξεις του άρθρου 13 παρ. 22γ.του ν. 3149/2003, μεταξύ 
των οποίων περιλαμβάνονται η ευθύνη της εύρυθμης 
λειτουργίας της Μονάδας, ο συντονισμός του διδακτικού 
(προπτυχιακού - μεταπτυχιακού) και ερευνητικού έργου 
της Μονάδας, ο καθορισμός και η εφαρμογή της γενικής 
πολιτικής και της υλοποίησης των στόχων της, ο ορισμός 
των υπευθύνων για τα αναλώσιμα υλικά και τον κινητό 
εξοπλισμό και η υπογραφή κάθε εγγράφου, λογοδοτεί 
δε στη Γενική Συνέλευση και τον Πρόεδρο του Τμήματος. 

Άρθρο 5 

Εγκατάσταση - Λειτουργία 

1. Η Μονάδα με την επωνυμία Κέντρο Σπανίων Παθή¬ 
σεων (Αυτοάνοση Ηπατίτιδα) της Παθολογικής Κλινικής 

εγκαθίστανται σε νοσοκομείο της οικείας υγειονομι¬ 
κής περιφέρειας με τη διαδικασία του άρθρου 13 του 
ν. 1397/1983 (Α' 143). Στο χώρο εγκατάστασης υπάρχει 
πινακίδα με τον τίτλο της κλινικής και το ονοματεπώνυμο 
του Διευθυντή. 

2. Το ωράριο εργασίαςτου προσωπικού είναι σύμφωνα 
με τις ισχύουσες διατάξεις αυτό το οποίο προβλέπεται 
για κάθε κατηγορία. 

3. Ο Διευθυντής έχει την ευθύνη για την εν γένει λει¬ 
τουργία της κλινικής και της Μονάδας με την επωνυμία 
Κέντρο Σπάνιων Παθήσεων, τη χρησιμοποίηση οργάνων 
και υλικών και την παραμονή εργαζομένων σε χώρους 
όπου πραγματοποιούνται πειραματικές εργασίες. Ο διευ¬ 
θυντής ενημερώνεται για κάθε ερευνητική πειραματική 
εργασία πριν από τη διεξαγωγή της και καθορίζει την 
προτεραιότητα χρήσης οργάνων και χώρων όταν δεν 
υπάρχει ήδη σχετική απόφαση. 

4. Με την εισήγηση του διευθυντή στα αρμόδια όργα¬ 
να είναι δυνατή η πρόσκληση διακεκριμένων επιστημό¬ 
νων σε τομείς σχετικούς με τις διδακτικές ερευνητικές και 
νοσηλευτικές δραστηριότητες της κλινικής. 

Άρθρο 6 

Έσοδα 

Τα έσοδα της Μονάδας με την επωνυμία Κέντρο Σπα¬ 
νίων Παθήσεων στα πλαίσια της Πανεπιστημιακής Πα¬ 
θολογικής Κλινικής του Τμήματος Ιατρικής του Πανεπι¬ 
στημίου Θεσσαλίας προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

2) Τη διάθεση ερευνητικών ή εν γένει επιστημονικών 
προϊόντων. 

3) Την παροχή υπηρεσιών σύμφωνα με το άρθρο 3 
παρ.3 του π.δ. 159/1984 (Α'53). 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς της Μονάδας. 

Άρθρο 7 

Τηρούμενα Βιβλία 

Για τις ανάγκες της Μονάδας τηρούνται τα ακόλουθα 
βιβλία και στοιχεία (σε ψηφιακή ή/και έντυπη μορφή): 

• Βιβλίο εξοπλισμού και αναλωσίμων 

• Πρωτόκολλα εισερχόμενης - εξερχόμενης αλληλο¬ 
γραφίας/εγγράφων 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 


• Αρχείο ερευνητικών προγραμμάτων 

• Κατάλογος επιστημονικών βιβλίων και περιοδικών 

• Βιβλίο μεταβολών προσωπικού 

• Βιβλίο επιστημονικής δραστηριότητας. 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
σε αναλογική ή ψηφιακή μορφή. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Σεπτεμβρίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην αριθμ. 2421.6-11/62237/2017 απόφαση του 
Υπουργού Ναυτιλίας και Νησιωτικής Πολιτικής, που 
δημοσιεύθηκε στο ΦΕΚ 3081/τ.Β'/6.9.2017, 
α) στη σελίδα 36684, στην α' στήλη, στον 9ο στίχο από 
το τέλος, διορθώνεται: 

Το εσφαλμένο: «... π.δ. 1/2014...», 
στο ορθό: «... π.δ. 11/2014...». 
β) στη σελίδα 36683 στη β'στήλη στον 12ο στίχο εκ 
των άνω διορθώνεται: 
το εσφαλμένο: «της παραγράφου 4» 
στο ορθό: «της παραγράφου 7» 

(Από το Υπουργείο Ναυτιλίας 
και Νησιωτικής Πολιτικής) 


( 6 ) 

Στην αριθμ. Φ.10457/2015/0012927/24.08.2017 από¬ 
φαση του Συντονιστή Αποκεντρωμένης Διοίκησης Μα¬ 
κεδονίας - Θράκης, που δημοσιεύθηκε στο ΦΕΚ 3111/ 
τ.Β'/8.9.2017, στη σελίδα 36988, στη β' στήλη, στον 7ο 
στίχο, διορθώνεται: 

Το εσφαλμένο: «... ΦΡΑΝΤΖΕΣΚΟ.», 

στο ορθό: «... ΦΡΑΝΤΣΕΣΚΟ.». 

(Από το Εθνικό Τυπογραφείο) 



ΕΘΝΙΚΟ 

ΤΥΠΟΓΡΑΦΕΙΟ 

